CELEX: 32020Y0619(01)
Language: et
Date: 2020-06-02 00:00:00
Title: Euroopa Süsteemsete Riskide Nõukogu otsus, 2. juuni 2020, Euroopa Süsteemsete Riskide Nõukogu soovitustest ESRN/2014/1 ja ESRN/2015/2 tulenevat tegevust ja meetmeid käsitlevate aruannete ärajätmise kohta (ESRN/2020/10) 2020/C 205/07

19.6.2020   
               
               
                  ET
               
               
                  Euroopa Liidu Teataja
               
               
                  C 205/13
               
            
         EUROOPA SÜSTEEMSETE RISKIDE NÕUKOGU OTSUS,
         2. juuni 2020,
         Euroopa Süsteemsete Riskide Nõukogu soovitustest ESRN/2014/1 ja ESRN/2015/2 tulenevat tegevust ja meetmeid käsitlevate aruannete ärajätmise kohta
         (ESRN/2020/10)
         (2020/C 205/07)
         EUROOPA SÜSTEEMSETE RISKIDE NÕUKOGU HALDUSNÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu määrust (EL) nr 1092/2010, 24. november 2010, finantssüsteemi makrotasandi usaldatavusjärelevalve kohta Euroopa Liidus ja Euroopa Süsteemsete Riskide Nõukogu asutamise kohta (1), eelkõige selle artikli 3 lõike 2 punkti f,
         võttes arvesse Euroopa Süsteemsete Riskide Nõukogu 20. jaanuari 2011. aasta otsust ESRN/2011/1, millega võetakse vastu Euroopa Süsteemsete Riskide Nõukogu töökord (2), eelkõige selle artiklit 20,
         ning arvestades järgmist:
         
                     (1)
                  
                  
                     Euroopa Süsteemsete Riskide Nõukogu soovituse ERSN/2014/1 (3) 2. jao punkti 3 alapunktide 1 kuni 3 kohaselt peavad soovituse adressaadid esitama Euroopa Süsteemsete Riskide Nõukogule (ERSN), nõukogule ja komisjonile iga kolme aasta kohta aruande soovituse järgimiseks võetud meetmete kohta või piisavalt põhjendama võimalikku tegevusetust. Adressaatide esimese aruande esitamine tähtpäev oli 30. juuni 2016. Saadud esimeste aruannete põhjal koostas ESRN esimese hinnangu soovituse ESRN/2014/1 rakendamise kohta. Haldusnõukogu kiitis hinnangu järeldused heaks 1. veebruaril 2019 ja avaldas mais 2019 koondaruande vastavuse kohta, milles hinnatakse soovituse ESRN/2014/1 rakendamise taset selle adressaatide poolt.
                  
               
                     (2)
                  
                  
                     Euroopa Süsteemsete Riskide Nõukogu soovituse ESRN/2015/2 (4) 2. jao punkti 3 alapunkti 1 kohaselt peavad asjaomased asutused esitama ERSNile ja nõukogule igal teisel aastal aruande soovituse järgimiseks võetud meetmete kohta või piisavalt põhjendama võimalikku tegevusetust. Asjaomaste asutuste esimese aruande esitamine tähtpäev oli 30. juuni 2017. Vastavuse hindamine selle soovitusega ei ole veel lõpetatud.
                  
               
                     (3)
                  
                  
                     Euroopa Süsteemsete Riskide Nõukogu otsusega ESRN/2019/15 (5) lükati teise aruande esitamise tähtpäev soovituste ESRN/2014/1 ja ESRN/2015/2 osas ühe aasta võrra edasi 30. juunile 2020.
                  
               
                     (4)
                  
                  
                     ESRNi liikmed ja soovituste ESRN/2014/1 ja ESRN/2015/2 adressaadid hindavad praegu koroonaviiruse haiguse (COVID-19) mõju ja püüavad kasutada meetmeid, mille eesmärgiks on selle mõju vähendamine finantsstabiilsusele. Võttes arvesse COVID-19 levikuga seotud ulatuslikke probleeme, on kohane adressaatidelt mitte nõuda teise aruande esitamist soovituste ESRN/2014/1 ja ESRN/2015/2 alusel, mille tähtpäev on 30. juuni 2020.
                  
               
                     (5)
                  
                  
                     Käesolev otsus ei mõjuta edaspidiseid aruannete esitamise taotlusi soovituste ESRN/2014/1 ja ESRN/2015/2 alusel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Teatavate tegevust ja meetmeid käsitlevate aruannete ärajätmine
            
               1.   Soovituse ESRN/2014/1 adressaatidel ei ole kohustust esitada teist aruannet, mille esitamise tähtpäev on 30. juuni 2020, selle soovituse järgimiseks võetud tegevuse ja meetmete kohta ning põhjendada piisavalt võimalikku tegevusetust.
               Käesolev lõige 1 ei mõjuta edasiste aruannete esitamise taotlusi kooskõlas soovituse ESRN/2014/1 sätetega.
            
            
               2.   Soovituse ESRN/2015/2 adressaatidel ei ole kohustust esitada teist aruannet, mille esitamise tähtpäev on 30. juuni 2020, selle soovituse järgimiseks võetud tegevuse kohta ning põhjendada piisavalt võimalikku tegevusetust.
               Käesolev lõige 2 ei mõjuta edasiste aruannete esitamise taotlusi kooskõlas soovituse ESRN/2015/2 sätetega.
            
         
         
            Artikkel 2
            Jõustumine
            Käesolev otsus jõustub 3. juunil 2020.
         
         
            Frankfurt Maini ääres, 2. juuni 2020
            
               
                  ESRNi sekretariaadi juhataja
               
               
                  ESRNi haldusnõukogu nimel
               
               Francesco MAZZAFERRO
            
         
         
            (1)  ELT L 331, 15.12.2010, lk 1.
         
            (2)  ELT C 58, 24.2.2011, lk 4.
         
            (3)  Euroopa Süsteemsete Riskide Nõukogu soovitus ESRN/2014/1, 18. juuni 2014, mis käsitleb juhiseid vastutsükliliste kapitalipuhvrite määrade kehtestamiseks (ELT C 293, 2.9.2014, lk 1).
         
            (4)  Euroopa Süsteemsete Riskide Nõukogu soovitus ESRN/2015/2, 15. detsember 2015, piiriülese mõju hindamise ja makrotasandi usaldatavuspoliitika meetmete vabatahtliku kõigipoolsuse kohta (ELT C 97, 12.3.2016, lk 9).
         
            (5)  Euroopa Süsteemsete Riskide Nõukogu otsus ESRN/2019/15, 28. juuni 2019, Euroopa Süsteemsete Riskide Nõukogu soovitustest ESRN/2014/1 ja ESRN/2015/2 tulenevat tegevust ja meetmeid käsitlevate aruannete edasilükkamise kohta (ELT C 264, 6.8.2019, lk 2).